རམ་དང་སྡོང་གྲོགས་བྱེད་དགོས་ལ་སྲིད་གཞུང་ལའང་སྐུལ་སློང་བྱས་ཏེ་ལས་དོན་འདི་རིགས་ལ་རོགས་དངུལ་སྤྲོད་པར་འབོད་སྐུལ་བྱེད་དགོས།རྩ་ཁྲིམས་ཀྱི་དོན་ཚན་༡༢༢པ་་དང་མི་རིགས་ས་གནས་རང་སྐྱོང་གི་ཁྲིམས་ཀྱི་དོན་ཚན་༣༨་པ་བཅས་ཀྱི་ནང་དུ་གྲངས་ཉུང་མི་རིགས་ཀྱིས་རང་གི་ཁྱད་ཆོས་ལྡན་པའི་རྩོམ་རིག་སྒྱུ་རྩལ་དང་བརྙན་འཕྲིན་ལ་སོགས་པའི་རིག་གནས་ལས་དོན་དར་སྤེལ་བྱེད་ཆོག་པ་དང་རྒྱལ་ཁབ་ཀྱིས་དེ་ལ་རྒྱབ་སྐྱོར་བྱེད་དགོས་ཞེས་པའི་གཏན་འཁེལ་བྱས།ང་ཚོ་ལ་རང་གི་རིག་གནས་ལས་བྱུང་བའི་སྒྱུ་རྩལ་དང་རྩོམ་རིག་དང་བརྙན་འཕྲིན་སྣ་ཚོགས་གྱ་ནོམ་པ་ཞིག་ཡོད་ན་ང་ཚོས་གཞན་རིགས་ཀྱི་རིག་གནས་ཁོ་ན་ལ་བརྟེན་ནས་བསམ་གཞིགས་དང་རོལ་རྩེད་སོགས་བྱེད་པའི་མཚམས་གཅོད་ཐུབ།དེའི་རྒྱུ་མཚན་གྱིས་ང་ཚོའི་ཁྱད་ཆོས་ལྡན་པའི་རིག་གནས་ཐོན་རྫས་མང་པོ་གསར་བསྐྲུན་བྱེད་ཐུབ་ན་གཞན་རིགས་ཀྱི་རིག་གནས་ཀྱིས་ང་ཚོའི་བློ་ཁ་བསྒྱུར་བའི་ངམ་གནག་གི་བསམ་སྦྱོར་དེ་དག་ལ་གདོང་ལེན་བྱེད་དགོས།